Διαταγή απόδοσης της χρήσης μισθίου (άρθρα 662Δ-66ΖΗ ΚπολΔ):
Creators: name: Τριανταφύλλου, Νίκος Λουκά
Publisher: name: Aristotle University of Thessaloniki
Year: 2010
Subjects: Διαταγή απόδοσης
Μισθωτικές διαφορές
Δυστροπία μισθωτή
Order of return
Leasehold
Perverseness of leaser

description: Η ανά χείρας εργασία σκοπεί στην κατά το δυνατόν πληρέστερη παρουσίαση και ανάλυση της ειδικής διαδικασίας της διαταγής απόδοσης της σ\χρήσης μισθίου ακινήτου (άρθρα 662Α-662Η ΚΠολΔ). Προς επίτευξη του στόχου αυτού, έχει επιλεγεί η διάρθρωση της σε τρία κατά βάση μέρη, δηλαδή, την παρουσίαση των προϋποθέσεων και της διαδικασίας εκδόσεως της διαταγής απόδοσης μισθίου, την παράθεση του τρόπου άμυνας του καθού κατ’ αυτής, καθώς και την περιγραφή του τρόπου εκτέλεσης αυτής. Από αυτό το σημείο, εντελώς επιγραμματικά αναφέρουμε ότι, κεντρικές προϋποθέσεις που πρέπει να συντρέχουν για την προσφυγή στην ειδική διαδικασία των άρθρων 662Α-662Η ΚΠολΔ, αποτελούν: η ύπαρξη μισθώσεως ακινήτου, η έγγραφη απόδειξη της σχετικής μίσθωσης, η καθυστέρηση στην καταβολή του μισθώματος υπό δυστροπία του μισθωτή και η επίδοση έγγραφης όχλησης στο μισθωτή τουλάχιστον ένα μήνα πριν την υποβολή της σχετικής αίτησης. Μάλιστα, κατά τη ρητή πρόβλεψη του νόμου, η καταβολή των οφειλόμενων μισθωμάτων εντός μηνός από της ως άνω έγγραφη όχληση, εμποδίζει την έκδοση της σχετικής διαταγής, τούτο όμως ισχύει μόνο μια φορά. Προκειμένου βέβαια να επιτευχθεί η έκδοση της ερευνόμενης διαταγής, απαιτείται η υποβολή σχετικής αίτησης του εκμισθωτή στο κατ’ άρθρο 662β ΚΠολΔ καθ’ ύλη και κατά τόπο αρμόδιο δικαστήριο. Επισημαίνεται ότι, τόσο η αίτηση προς έκδοση διαταγής απόδοσης χρήσης μισθίου ακινήτου, όσο και η ίδια η εκδοθείσα διαταγή δέον να έχουν συγκεκριμένο περιεχόμενο το οποίο ορίζεται ρητά στο νόμο (άρθρα 662Γ-662Δ ΚΠολΔ). Εφόσον η σχετική αίτηση κριθεί παραδεκτή, νόμω και ουσία βάσιμη, ο δικαστής θα προβεί στην έκδοση της διαταγής απόδοσης χρήσης μισθίου, η οποία κατά τη νομική της φύση δεν αποτελεί δικαστική απόφαση, αλλά μόνο εκτελεστό τίτλο, και μάλιστα, όχι από της εκδόσεως της, αλλά από της παρόδου εικοσαημέρου από της επιδόσεως της στον καθού. Ο τελευταίος διατηρεί το δικαίωμα να ασκήσει την ανακοπή του άρθρου 662ΣΤ ΚΠολΔ, η οποία όμως δεν έχει ως αποτέλεσμα την εκ του νόμου αναστολή εκτέλεσης της προσβαλλόμενης διαταγής. Προς τούτο απαιτείται ειδική αίτηση του ανακόπτοντος, η οποία δικάζεται κατά τη διαδικασία των ασφαλιστικών μέτρων (άρθρο 662Ζ ΚΠολΔ). Καταληκτικά επισημαίνεται ότι, ο καθού η διαταγή απόδοσης μισθίου διατηρεί το δικαίωμα να αμυνθεί κατά της επισπευδόμενης με βάση τον εκτελεστό τίτλο εναντίον του εκτέλεσης με την άσκηση της ανακοπής του άρθρου 933 ΚΠολΔ.
description: The present essay aims at the most complete presentation and analysis of a special procedure concerning the order of return of the right to use immovable leasehold (articles 662A-662H Civil Procedural Law). In order to fulfill the above aim, the essay is articulated in three main parts. First, in the presentation of the prepositions and the procedure of issuing the order of return of the right to use immovable leasehold. Second, in the presentation of the way of defense against the order. Third, in the description of the way this is executed. From this point of view, epigrammatically is mentioned that, the main prepositions which is needed to be fulfilled, so as to apply to the special procedure of articles 662A-662H, are: the existence of leasing immovable, the documentary evidence of the relevant leasing, the delay in the payment of the rent due to perverseness of the leaser/hirer, and the service of written summoning of the leaser, at least one month before making the relevant petition. As the law predicts, the payment of debted rents within a month from the above written summoning, obstructs the issuing of the relevant order, but this can happen only once. As far as the previous petition is admissible, by law and by substance reliable, the judge will proceed to the issuing of the relevant order, which, as it concerns its legal effects, does not consists judicial decision, but only a writ of execution. Finally, against the previous order can be exercised objection of the article 662F of the Civil Procedural Law.